Na osnovu člana 35. stav 2 Satuta Saveza za uzgoj i zaštitu sitnih životinja u Bosni i Hercegovini Odbor za kunićarstvo na svojoj sjednici održanoj **07.09.2014** godine daje prijedlog Upravnom odboru Saveza:

**P R A V I L N I K**

**o radu Odbora za kunićarstvo u Savezu za uzgoj i zaštitu sitnih životinja u BiH**

**I-**             **OPŠTE ODREDBE**

**Član 1**.

Odbor za kunićarstvo je odbor u Savezu za uzgoj i zaštitu sitnih životinja u Bosni i Hercegovini.

**Član 2**.

Zvaničan naziv Odbora je : Odbor za kunićarstvo u Savezu za uzgoj i zaštitu sitnih životinja u Bosni i Hercegovini.

**Član 3**.

Odbor za kunićarstvo razvija svoju djelatnost na svim izložbama, takmičenjima i svim ostalim aktivnostima vezanim za kunićarstvo na teritoriji BiH.

**Član 4.**

Odbor za kunićarstvo usmjerava na pravilan i masovan razvoj u svim segmentima kunićarstva. Na ovaj način odbor ima zadatak da na stručnom planu pomaže uzgoj kunića, a u cilju podizanja uzgojnog kvaliteta i sarađuje sa svim odborima, pododborima, klubovima i pojedincima u savezu BiH.

**Član 5.**

Odbor za kunićarstvo će se sastajati najmanje dva puta(2x) godišnje i to obavezno: prvi put pred pripremni sastanak Upravnog odbora Saveza za godišnju Skupštinu Saveza , a koja će se održati u mjestu prebivališta predsjednika odbora , drugi put prema potrebi u mjestu koji se dogovori unutar odbora , a iskazanu potrebu će utvrditi predsjednik Odbora za kunićarstvo.  Sastanci će se održavati terminski odvojeno.Zapisnik sa održanih sastanaka se šalje na adresu Upravnog odbora Saveza BiH, gdje se isti razmatraju i usvajaju.

**Član 6.**

Predsjednik Odbora za kunićarstvo u skladu sa članom 40. Statuta Saveza BiH, se imenuje od strane Skupštine Saveza.

**Član 7.**

Odbor za kunićarstvo ima i podpredsjednika i 3 člana. Pri izboru podpredsjednika i članova treba voditi računa o stručnoj i teritorijalnoj rasprostranjenosti istih.

Mandat podpredsjednika i članova Odbora za kunićarstvo traje četiri (4) godine sa mogućnošću reizbora.

**Član 8.**

Mandat predsjednika Odbora za kunićarstvo traje četiri (4) godine sa mogućnošću reizbora.

**II-**            **CILJEVI I ZADACI ODBORA**

**Član 9.**

Osnovni ciljevi i zadaci Odbora za kunićarstvo su da potiče, pomaže omasovljenju kunićarstva , vrši nadzor , popularizaciju i evidenciju uzgoja , selekcije i obilježavanja kunića općenito kunićarstva u BiH.

**Član 10.**

Odbor za kunićarstvo će učestvovati u:

* Izmjenama i dopunama postojećih , te izradi novih pravilnika o takmičenju i nagrađivanju u oblasti kunićarstva
* Organizovanju novih pododbora i specijalizovanih klubova koji se bave uzgojem i popularizacijom kunića u našem Savezu.

**Član 11.**

Odbor za kunićarstvo će:

* Uspostaviti komunikaciju sa svim članicama (svim kunićarima u BiH) našeg Saveza
* Saradnju sa sličnim odborima u regiji i šire.

**Član 12.**

Odbor za kunićarstvo se finansira iz sredstava Saveza za uzgoj i zaštitu sitnih životinja u Bosni i Hercegovini. Pored tih sredstava Odbor za kunićarstvo može imati i druge izvore finansiranja ukoliko se za to stvore mogućnosti (uplate , donacije odboru , članarina itd.)

**Član 13.**

Ovaj pravilnik stupa na snagu danom usvajanja od strane Upravnog odbora Saveza BiH.

Tešanj , 21.09.2014 godine

Broj dokumenta: 2109A/14

Predsjednik Saveza

**Edin Jabandžić –dipl.oec**